Comemorare a victimelor Covid-19, pe acorduri de Mozart. Artiștii au interpretat Recviem.
Artiştii Operei Naţionale Române au interpretat Recviem, de Wolfgang Amadeuz Mozart, în memoria victimelor COVID-19. Spectacolul a avut loc în curtea Catedralei Catolice din Iaşi. La eveniment au fost invitate cadre medicale.
S-a lăsat cu lacrimi aseară la Iași și mărturisesc că imaginile pe care o să le vezi chiar sunt pline de emoție. Artiștii Operei Naționale Române au interpretat Recviemul lui Mozart, în memoria victimelor de COVID-19.Beatrice Rancea, manager Opera Naţională Română Iaşi: "Din păcate această pandemie a adus multă suferinţă, a întristat multe suflete. Dedicăm acest spectacol şi cadrelor medicale şi celor care s-au implicat în lupta cu pandemia.“Recviem este cântecul de lebădă al lui Mozart, compus în 1791, cu doar câteva luni înainte să moară şi pe care nu a reuşit să-l termine. Artiştii s-au pregătit pentru acest moment timp de o lună şi toate repetiţiile au avut loc în aer liber.Manuel Giugulă, dirijor cor: "Este un recital cu puternică încărcătură emoţională. Pentru noi înseamnă, sper, un nou început. Am avut prieteni care s-au îmbolnăvit, din fericire nu au plecat dintre noi.“Spectacolul care îți lăsa un gol în capul pieptului a avut locuri limitate, din cauza restricțiilor. Totuși, la loc de cinste au fost poftiți medicii din Iași care au luptat să salveze cât mai multe vieți în ultimele luni.Aurelian Corneliu Moraru, colonel medic Spitalul Militar Iaşi: "Nu am găsit atâta solidaritate umană în ultimii ani cât am putut să găsesc în aceste luni, în care dorinţa de a trăi a tuturor celor afectaţi de virus era incalculabilă.“.